O **Genève-Servette Hockey Club** é un equipo profesional de hóckey sobre xeo da cidade de Xenebra, Suíza. Foi fundado en 1905 e actualmente compite na NLA, a máxima categoría deste deporte en Suíza.

Historia
--------

En 1905 fúndase a sección de hóckey sobre xeo do Servette FC, un ano despois, en 1906 fúndase o HC Gèneve. En 1908 Servette e HC Genève participan na fundación da Federación Suíza de Hóckey sobre Xeo.

En 1917 o Servette proclámase subcampión fronte ao Berna, repetindo resultado en 1920. En 1954 o club disputou o seu primeiro partido en xeo artificial no que xogou fronte ao Urania Genève Sport (UGS), no Pavillon des Sports, ata ese momento, o Servette tiña que recibir aos seus adversarios en Lausana ou en L'Abbaye.

No ano 1956 o equipo ascende á segunda categoría, a NLB, e dous anos máis tarde inaugúrase o seu novo pavillón, o Patinoire des Vernets, onde en 1959 gañou a Copa de Suíza logo de derrotar na final ao Neuchâtel-Sports Young Sprinters HC por 7 goles a 3 ante 11.820 espectadores, un récord de asistencia no Patinoire des Vernets. En 1963 créase o Genève-Servette HC logo da fusión das sesións de hóckey sobre xeo do Servette e do UGS. Un ano despois Genève-Servette proclámase campión da segunda división suíza, a NLB, logo de derrotar ao EHC Biel na final, acadando o ascenso á máxima categoría, a NLA.

Logo duns anos escuros tras descender á segunda categoría (1975) e á terceira categoría (1980), en 1995 volve á segunda categoría, e seis anos despois á máxima categoría.

O 24 de marzo do 2008, o GSHC chega á final da liga suíza por primeira vez na súa historia, ao gañar ante o HC Fribourg-Gottéron nas semifinais por 4-1 na serie. No 2010, logo dunha boa tempada na que conseguiu o segundo posto na liga, o GSHC derrotou ao HC Fribourg-Gottéron nos cuartos de final, ao EV Zug nas semifinais, e caendo no sétimo partido da final fronte ao SC Bern logo de remontar o 3-1 inicial e empatar a serie a 3 pertidos.

Personalidades
--------------

### Xogadores

#### Números retirados

Números retirados do Genève-Servette| Nº | Xogador | Posición | Carreira | Data da retirada | Referencias |
| --- | --- | --- | --- | --- | --- |
| **0** | Daniel Clerc | G | 1964-74 | 23 de decembro de 2013 |  |
| **4** | Eric Conne | D | 1965-77 | 25 de setembro de 2004 |  |
| **6** | Fritz Naef | C | 1960-69 | 25 de setembro de 2004 |  |
| **24** | Jean-François Regali | C | 1981-95 | 22 de febreiro de 2013 |  |
| **28** | Igor Fedulov | C | 2000-09 | 21 de febreiro de 2015 |  |

Palmarés
--------

* **2 Copas de Suíza:** 1959 (como Servette HC) e 1972 (como GSHC)
* **1 NLB:** 2001
* **2 Spengler Cups:** 2013, 2014

Notas
-----

1. ↑  "Numéros retirés › Daniel Clerc" (en francés). GSHC. Arquivado dende o orixinal o 12 de xullo de 2016. Consultado o 31 de xullo de 2016.
2. ↑  "Numéros retirés › Eric Conne" (en francés). GSHC. Arquivado dende o orixinal o 12 de xullo de 2016. Consultado o 31 de xullo de 2016.
3. ↑  "Numéros retirés › Fritz Naef" (en francés). GSHC. Arquivado dende o orixinal o 12 de xullo de 2016. Consultado o 31 de xullo de 2016.
4. ↑  "Numéros retirés › Jean-François Regali" (en francés). GSHC. Arquivado dende o orixinal o 13 de xullo de 2016. Consultado o 31 de xullo de 2016.
5. ↑  "Numéros retirés › Igor Fedulov" (en francés). GSHC. Arquivado dende o orixinal o 12 de xullo de 2016. Consultado o 31 de xullo de 2016.

Véxase tamén
------------

|  |  |
| --- | --- |
|  | A Galipedia ten un portal sobre: ***Hóckey sobre xeo*** |

### Ligazóns externas

* Sitio oficial do club *(en francés)*

---

|  |  |
| --- | --- |
| Este artigo tan só é un bosquexo |  *Este artigo sobre deporte é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q688882
* WorldCat
* VIAF: 235743473

 |